open-index/open-wikipedia-markdown huggingface dataset:
William Boyd (1889–1935)

**William Henry Boyd** (1889–1935), også kjent som **William Stage Boyd**, var en amerikansk skuespiller.

Boyd startet sin skuespillerkarriere på scenen, og medvirket i to skuespill på Broadway før han fikk sin første filmrolle. For å unngå sammenblanding med den mer kjente skuespilleren William Lawrence Boyd (1895–1972), tok han «Stage» (engelsk for scene) som mellomnavn og kalte seg *William Stage Boyd*. På den tiden ble det ansett som en fordel for en skuespiller å ha sceneerfaring, ikke minst da talefilmen ble introdusert.

I 1931 ble Boyd arrestert for besittelse av alkohol (i forbudstiden) og for ulovlig pengespill, noe som skadet både hans egen karriere og navnebrorens. Avisene skrev om at arrestasjonen, og selv om de omtalte riktig mann, trykket de bilder av den andre William Boyd, med den følge at filmstudioet kvittet seg med den avbildede navnebroren til den arresterte skuespilleren.

## Annet
Boyds første kone, Margaret Christiansen, giftet seg senere med produsenten Harry Frazee som en gang eide Boston Red Sox, og antagelig blir best husket for å ha solgt Babe Ruth til New York Yankees.

## Filmografi
* 1921 – *[[Brewster’s Millions (1921)|Brewster’s Millions]]* som Harrison
* 1921 – *[[Exit the Vamp]]* som Robert Pitts
* 1920 – *[[Blackbirds (film fra 1920)|Blackbirds]]* som en detektiv
* 1926 – *[[Volgas sønn]]* som Feodor
* 1927 – *[[Arabiske eventyrere]]* som W. Dangerfield Phelps III

## Referanser


## Eksterne lenker
*
Elizabeth Bogush

**Elizabeth Bogush** (født 24. september 1977 i Perth Amboy, New Jersey) er en amerikansk skuespillerinne.

Bogush har dukket opp i mange kjente TV-programmer, inkludert i The Titans mot blant andre Yasmine Bleeth i 2000, The Adventures of Pete og Pete, Scrubs, Beverly Hills, 90210, Felicity, alle elsker Raymond, October Road, How I Met Your Mother og i The Big Bang Theory. I tillegg har Boghush dukket opp i flere kommersielle TV-reklamer.

## Referanser


## Eksterne lenker
*
Reichsthaler

**Reichsthaler** var en myntenhet som ble introdusert i det tysk-romerske rike i 1566 under myntkonvensjonen i Leipzig. Det var også navnet på en myntenhet i det nordlige Tyskland og på en sølvmynt som ble utgitt i Preussen. 

Reichsthaler ble erstattet av Conventionsthaler innenfor det tysk-romerske rike i 1754. I Preussen ble den erstattet av Vereinsthaler i 1857.

## Se også

* Riksdaler
Silver

**Silver** (engelsk for sølv) kan referere til: 

* Silver (band), norsk glam-punkrockeband
* Silver the Hedgehog, spillfigur
* Skalare (*Pterophyllum scalare*), var. «silver», tropisk ferskvannsfisk
* Hesten til *Den ensomme rytter* («Lone Ranger») guttebok- og tegneseriefigur.
Personer
* Horace Silver, amerikansk jazzmusiker
* Josh Silver, amerikansk musiker
* Scott Silver, amerikansk manusforfatter og regissør
* Eliezer Silver, rabbiner
Chinul

**Chinul** eller **Jinul** (知訥; født 1158, død 1210) var en koreansk buddhistmunk fra Goryeoperioden, også kjent under tilnavnet **Statsveileder Pojo**. Han regnes som en sentral person i utviklingen av den koreanske zenbuddhismen (*seon*-).

Hans tale «Læren om å kultivere sinnet» er utgitt på norsk i antologien *[[Zen (bok)|Zen]]*, 2007. Teksten er skrevet i en form med retoriske spørsmål og svar på disse, og dekker etter Chinuls mening «hele veien til opplysning».

## Referanser
Djerv (band)

**Djerv** er et hardrock- og metal-band fra Norge, bestående av Agnete Kjølsrud på vokal og Erlend Gjerde på trommer. Bandet spiller metal med elementer fra en rekke undersjangere, som rock, hardrock og black metal. Djerv har kontrakt med det norske plateselskapet Indie Recordings.

## Historie
Djerv oppsto i 2010, da tidligere Stonegard-trommeslager Erlend Gjerde og Animal Alpha-vokalist Agnete Kjølsrud slo seg sammen med gitarist Stian Kårstad, tidligere kjent fra svart metal-bandet Trelldom. I 2011 ga bandet ut debutalbumet *Djerv*, innspilt av Daniel Bergstrand (In Flames, Meshuggah) og mikset av den grammyvinnende produsenten Matt Hyde (Deftones, Slayer, No Doubt).  Debutalbumet havnet på en 8. plass på VG-lista og på 3. plass på Norsk-lista, og Djerv ble raskt et etablert navn på den europeiske rock-og metal-scenen. De neste årene var Djerv å se på europaturné med det amerikanske bandet Ministry, og på festivaler som Hellfest, Wacken, Eurosonic, Øyafestivalen og Inferno Metal Festival. 

I 2013 samarbeidet Djerv med det amerikanske spillet League of Legends (gitt ut av Riot games). Låten «Get Jinxed» var i 2022 sett over 120 millioner ganger på Youtube, og i mai 2024 var den strømmet over 100 millioner ganger på Spotify. Den er også med i den fransk-amerikanske Netflix-toppserien *[[Arcane]]* (basert på League of Legends-universet) fra 2021, der Djerv i tillegg bidrar med låta «Rebel Heart».

I 2014 ble det stille fra Djerv, og det kunne se ut som det var slutten for bandet. Men i 2019 gjorde de et comeback på Tons of Rock-festivalen. I 2020 var de igjen aktuelle med ny musikk og gav ut dobbelsingelen «We Dont Hang No More». I 2021 reiste Djerv på norgesturné med black metal-bandet Vreid og rockebandet The New Death Cult.

Djerv har laget tittelsporet til RPG-spillet *Goddess of Victory: Nikke* (2022).

I 2023 samarbeidet de med Gåte om låta «Svarteboka». I 2025 står de på nytt på plakaten for Tons of Rock i Oslo. De ble nominert til Spellemannprisen 2024 i klassen årets internasjonale suksess for *Rebel Heart*.

## Diskografi

* 2010: *Headstone,* EP
* 2011: *[[Djerv (album)|Djerv]],* album
* 2013: *Get Jinxed* (ft. Djerv) – League of Legends, singel
* 2020: *We Don’t Hang No More/Throne,* dobbeltsingel
* 2022: *Enemy*, singel
* 2022: *Goddess of Victory: Nikke* – tittelsporet på albumet til RPG-spillet ved samme navn
* 2023: *Svarteboka* – låtsamarbeid med Gåte, singel
* 2024: *Rebel Heart –* Arcane, singel

## Medlemmer

* Agnete Kjølsrud – vokal
* Erlend Gjerde – slagverk

### Tidligere medlemmer

* Stian Kårstad – gitar (2010–2013)

### Live-musikere
* Stamos Koliousis (2010–2020)
* Victor Brandt – bass (2010–2012)
* Øyvind Osa – bass (2012)
* Christian Wibe – bass (2013)
* Jan Ole Christensen – gitar (2013)
* Eirik Næss – gitar (2019–)
* Jon Vegard Næss – gitar (2019– )
* Martin Stenstad Selen – bass (2021– )

## Referanser


## Eksterne lenker
* 
* 
* Djerv på Facebook
* Djerv på Bandcamp
* Djerv på Instagram
Taego Bou

**Taego Bou** eller **T'aego Pou** (태고 보우; født 1301 i Gwangju, død 24. desember 1382) var en koreansk buddhistmunk. Han hadde flere reiser i Kina, og regnes som en sentral person i utviklingen av den koreanske zenbuddhismen (*seon*-), og samlet flere skoler til én.

Han delte sin tid mellom et jordbrukende kloster og en rolle ved hoffet. For den siste partens del er han også kjent som *Stormester T'aego*.

På norsk finnes en preken av ham i antologien *[[Zen (bok)|Zen]]*, 2007. Prekenen er fra 1357, og skulle opprinnelig være et bidrag for å «påkalle Buddhas mirakelkrefter» i forbindelse med et japansk piratangrep mot Korea; det kan i dag leses som et resonnement om forholdet mellom statsmakt og religion i datidens Korea.

## Referanser
Vilhelm Aubert (redaktør)

**Julius Henrik Vilhelm Adelsteen Aubert** (født 7. mai 1847 i Kristiania, død 25. desember 1911 samme sted) var en norsk redaktør innen høyrepressen.

Han var utdannet cand.mag., og skrev artikler for avisene allerede som student. I 1878 ble han redaktør i *[[Fædrelandet]]* i Kristiania, og i 1889 også avisens eneeier. Avisen anså seg selv som organ for de kirkelige interessene i det politiske liv i samtiden, og som en motsats til Bondevennenes organ *[[Folketidende (1865–1879)|Folketidende]]*. I oppløpet til riksrettssaken i 1883/1884 agiterte *Fædrelandet* for dannelsen av moderat-konservative velgerforeninger, som i 1884 gikk sammen i partiet Høyre. I 1893 ble *Fædrelandet* slått sammen med *[[Almuevennen]]* til dagsavisen *[[Landsbladet]]*, hvor Aubert var redaktør frem til opphøret i juni 1911. Han døde et halvt år senere på Grefsen Sanatorium. Han var formann i Den Konservative Presses Forening fra 1901 til 1902.

Han var gift med Sigrid Aubert (født Eriksen i 1847, død 1922). De var foreldre til Ida Roede, som var gift med musiker, kinodirektør og kunstsamler Halfdan Nobel Roede, og til diplomaten Ludvig Cæsar Martin Aubert.

## Referanser
Xu Yun

**Xu Yun** eller **Hsu Yun** (, «Tom sky»; født 26. august 1840 i Fujian, død 13. oktober 1959) var en kinesisk lærer i chánbuddhisme (*zen*-), og regnes som en av de mest innflytelsesrike i sin tid, og som «en av de store gjenreisere av zen-buddhismen i moderne tid.».

Sammen med Dalai Lama, Panchen Lama og storlamaen over Indre Mongolia ble han i 1953 ærespresident i den nyopprettelse kinesiske buddhistorganisasjonen. 

Hans selvbiografi, som ble diktert til eleven Cén Xuélǚ i 1951, er utgitt i utdrag på norsk i antologien *[[Zen (bok)|Zen]]*, 2007. I samme bok finnes også noen av hans taler fra 1953 med tittelen «Meditasjonsuker i Jadebuddha-tempelet». 

## Referanser
Lars Henrik Andreassen

**Lars Henrik Baal Andreassen** (født 1991) er en norsk tidligere fotballspiller. 

Han debuterte for TIL 1. august 2010 hjemme mot Stabæk. Han er sønn av TIL-legenden Arne «Pøsen» Andreassen. Andreassen var en del av Tromsøs juniorlag som vant NM-cupen for juniorer i 2010.

## Referanser


## Eksterne lenker
*
Jika Jika

***Jika Jika*** er et musikkalbum av den sørafrikanske afro-fusion-gruppa Freshlyground. Det er gruppas første album, og ble utgitt i 2003. En remastra og remiksa utgave av albumet ble utgitt i 2008.

## Referanser




## Eksterne lenker
*
Albertina Sisulu

**Albertina Sisulu** (født 21. oktober 1918, død 2. juni 2011) var en sørafrikansk anti-apartheid-aktivist. Hun var enke etter aktivisten Walter Sisulu (1912&ndash;2003) som også kjempet innbitt mot det diskriminerende apartheid-systemet i Sør-Afrika. Paret hadde fire barn sammen, og adopterte ytterligere fire barn. Datteren Beryl Rose Sisulu var Sør-Afrikas ambassadør til Norge fra 2009 til 2012.

Albertina Sisulu døde juni 2011 i sitt eget hjem i Linden i Johannesburg i Sør-Afrika.

## Referanser


## Eksterne lenker
*
Storolokket

**Storolokket** er en tunnel på 136 meter under Storokrysset. Tunnelen ble bygget i 1994 for å fjerne et lyskryss på Ring 3 (Riksvei 150). Tunnelen består av to løp med to kjørefelter i hver. Denne tunnelen fjernet et av de siste lyskryssene på Ring 3.

## Referanser


## Se også
*Tåsentunnelen

*Veitunneler i Norge
*Undersjøiske veitunneler i Norge
Justine Bateman

**Justine Bateman** (født 19. februar 1966 i New York) er en amerikansk skuespiller, forfatter og produsent.

Bateman er kanskje best kjent for sin rolle som den overfladiske Mallory Keaton i dramaserien *[[Fem i familien]]* fra 1982 til 1989, som hun ble nominert til to Emmy Awards og en Golden Globe Award for. Hun driver også et produksjons- og konsulentfirma, *§ 5*. Hennes yngre bror er skuespiller Jason Bateman.

Hun ble utdannet ved Taft High School i Woodland Hills i California, som hun ble uteksaminert fra i 1984. I 2008 spilte Bateman en narkolanger som leier et rom hos karakterene Carlos og Gabrielle Solis, i en gjesterolle av TV-serien *[[Frustrerte fruer]].* Samme året dukket Bateman i en episode av serien *[[Californication (TV-serie)|Californication]]*. Hun hadde også en mindre rolle i den tredje episoden av *Criminal Minds Suspect Behavior*.

## Referanser


## Eksterne lenker
*
Vestens litterære kanon

**Vestens litterære kanon** (originalt: *The Western Canon: The Books and School of the Ages*) er en bok fra 1994 av Harold Bloom om litterær kanondannelse. 

Boken er en gjennomgang av de forfatterne Bloom anser å være de sterkeste i (vestlig) litteraturhistorie og der ingen forfatter overgår William Shakespeare. Boken inneholder en introduksjon og konklusjon som uttrykkelig angriper fremveksten av ideologibasert litteraturvitenskap innen (amerikansk) akademia. Det som derimot fikk størst oppmerksomhet var den medfølgende listen over verk fra antikken frem til i dag, der Bloom presenterer sin store kanon av litterære klassikere og verk som kan være kandidater til en slik status. Han beskriver for eksempel historiene om Don Quijote der han blant annet hevder: «Det finnes ikke to lesere av Don Quijote som synes å ha lest den samme boken, og de fremste kritikere har ikke kunnet bli enige om bokens dypeste aspekter.»

Bloom forsvarer konseptet «vestens kanon» ved å fokusere på 26 forfattere som han ser på som sentrale til kanonen:

*Shakespeare
*Dante
*Chaucer
*Cervantes
*Montaigne
*Molière
*Milton
*Samuel Johnson
*Goethe
*Wordsworth
*Jane Austen
*Walt Whitman
*Emily Dickinson
*Charles Dickens
*George Eliot
*Leo Tolstoj
*Henrik Ibsen
*Sigmund Freud
*Proust
*James Joyce
*Virginia Woolf
*Franz Kafka
*Jorge Luis Borges
*Pablo Neruda
*Fernando Pessoa
*Samuel Beckett

## Referanser


## Eksterne lenker
* Harold Bloom's canonical list
* Harold Bloom discusses ''The Western Canon'' with Charlie Rose
Kim Musang

**Kim Musang** eller **Jingzhong Wuxiang** (众无相; født 684, død 762) var en koreaner fra Silla som var zenbuddhistisk munk i Sichuan i Kina under Tang-dynastiet. 

Hans biografi, som er kjent fra *Krøniken om alle tiders dharma-skatter* (Lidai fabaoji; ca 774) forteller om en utlendings (angivelig var han endog fra kongefamilien) liv som deltager i kinesisk buddhistisk kultur, og er også en kilde til munkenes retoriske virkemidler i møte allmuen. Boken er utgitt på norsk i antologien *[[Zen (bok)|Zen]]*, 2007.

## Referanser
Georges Ulmer

**Georges Ulmer**, opprinnelig **Jørgen Frederik Ulmer** (1919–1989) var en dansk komponist, tekstforfatter, sanger av *[[chanson]]s* og skuespiller som fikk verdensry og ble fransk statsborger med et lett forfransket navn.

## Liv og virke
### Bakgrunn
Foreldrene var Laura Ulmer og billedhuggeren Georg Ulmer. Laura ble enke i 1920 – i en alder av 28 år. Rene tilfeldigheter førte til Jørgen Frederiks kunstnerkarriere. Da han var blitt 13 år, tok moren ham med seg til Mallorca hvor hun hadde hørt at det skulle være billig å bo. Laura var forfatter og journalist og skrev kritiske artikler om Francisco Franco. Da den spanske borgerkrig brøt ut, måtte de to flykte til Barcelona og siden til Perpignan.

### Kunstnerkarriere
I 1939 kom han til Paris. han ble medlem av Fred Adisons orkester. Det var i Frankrike at han fant sitt ståsted som kunstner. Der udødeliggjorde Georges Ulmer både sitt eget navn og ikke minst en av de mange plassene ved Montmartre i Paris, nemlig *Place Pigalle*. Hans innspilling av sangen *Pigalle* fra 1944 - som han forfattet sammen med Géo Koger til en melodi av Guy Luyparts, ble en udødelig klisjé for den parisiske turisme, og fremført av en lang rekke kunstnere som Jean Sablon, Charles Dumont, Franck Pourcel, Paul Anka, Bing Crosby, Petula Clark og andre.

I 1950-årene havnet han kunstnerisk i skyggen av Yves Montand, hvis sanger og musikalske stil var svært lik hans egen. Mange av hans *chansons* ble overtatt av andre musikere og sangere. I 1960-årene flyttet han til Cagnes-sur-Mer i Provence, og det ble gradvis stillere rundt ham.

I forbindelse med en avskjedskonsert i Danmark hvor dronning Margrethe var til stede, ble Georges Ulmer utnevnt til ridder av Dannebrogordenen. Han døde i Sør-Frankrike, men ble begravet ved siden av sine foreldre på Assistens kirkegård på Nørrebro i København.

Ulmer var gift fire ganger og fikk fem barn. En datter ble også sangerinne.

I 2006 ble en gate i nærheten av Pigalle oppkalt etter ham: *Promenade Georges Ulmer*.

## Referanser


## Eksterne lenker
* 
* 
* 
* ''En dansk-fransk superstjerne'' på assistens.dk
* ''Georges Ulmer'' på gravsted.dk
* Georges Ulmer synger ''Pigalle'', youtube.com
Steinar Nebb

**Steinar Nebb** (født 4. mars 1955 på Ørland, død 18. januar 2016) var en norsk leder innen både offentlig og privat sektor. Han var rektor ved Høgskolen i Nord-Trøndelag (HiNT) fra 2011 til 2015, deretter prorektor ved Nord universitet.

Han hadde hovedfagseksamen i pedagogikk fra Universitetet i Trondheim, samt en mastergrad i ledelse fra BI. Han startet karrieren som lærer på den nye Frøya videregående skole. Etter dét begynte han som bedriftskonsulent i Sparebanken Midt-Norge på Frøya. Han var næringslivsansvarlig og sjef for Fokus Banks filial på Brekstad før han ble banksjef i Fokus Bank i Levanger i 1990. Han var også dekan ved HiNTs avdeling i Levanger. Nebb arbeidet også i fagstilling ved lederutdanningen ved HiNT. Han var også styreleder i Åsen Sparebank.

Han var sønn av lensmann Petter Nebb og Peggy Rones, og nevø av ordfører Alf Nebb. Han giftet seg i 1978 med Laila Iren Eian, datter av stortingsmann Hermund Eian.
 
## Referanser
Aasen Sparebank

**Aasen Sparebank** er en sparebank etablert i 1862 med hovedkontor i Åsen i Trøndelag. Siden 2006 har banken hatt et avdelingskontor i Levanger og siden 2007 et kontor i Verdal.

13. januar 2016 ble banken tatt opp til handel på Oslo Børs, via markedsplassen Merkur Market (nå Euronext Growth). Banken var tidligere med i Eika Alliansen, men gikk ut i 2022 og dannet Lokalbank-alliansen.

Banken har eierandeler i Frende Forsikring. 

## Referanser


## Eksterne lenker
* 
*
The Three Degrees

**The Three Degrees** er gruppe bestående av vokalister innen sjangeren *[[Philadelphia soul]]* og disco.

«When Will I See You Again» er deres mest kjente låt. De hadde et TV-show i NRK i 1975.
## Referanser


## Eksterne lenker
* 
* 
*
Hyujǒng

**Hyujǒng** eller **Stormester Sǒsan** eller **Seosan Daesa** (koreansk: 서산대사, hanja: 西山大師); født 1520, død 1604) var en koreansk munk som er kjent for å ha skrevet tre bøker, om zenbuddhisme, taoisme og konfutsianisme.

Hans bok «Zen-skolens speil» er utgitt på norsk i antologien *[[Zen (bok)|Zen]]*, 2007. I teksten gjør han rede for det viktigste ved zen, og «ser Linis skole og dens kōanpraksis som sentralt i forståelsen av zen som helhet.».

## Referanser
Creamery Park

**Creamery Park** er et fotballstadion som befinner seg i Bathgate, West Lothian, Skottland. Det tjener som hjemmebane for Scottish Junior Football East Region Super League-laget Bathgate Thistle, i tillegg til å være arena for reservelaget og U-19-laget til den skotske Premier League-klubben Motherwell. Tidligere har Creamery vært hjemmebane for reservelaget til Rangers, inntil en regelendring tvang Rangers til å finne seg et sted nærmere Glasgow. Stadionet er et av få stadioner utenfor den skotske fotballigaen som har flomlys. Bathgate Thistle spilte for øvrig i ligaen på 1920-tallet.

På stadionet er det i tillegg til et klubbhus en flombelyst five-a-side-bane bak det ene målet, så vel som garderober av høy kvalitet.

Stadionet har en kapasitet på rundt 2 500 tilskuere. Det er ingen sitteplasser på Creamery Park, men to av tribunene har overbygd tak. Bathgate Thistle har et stort klubbhus i tilknytning til garderobeanleggene. I klubbhuset er det mulig å få seg en kopp te og noe å bite i. Man kan også følge med på kampen fra klubbhusets salonger.

## Referanser


## Eksterne lenker
* Stadium information on Non-LeagueScotland.com
Kyǒnghǒ

**Kyǒnghǒ** eller **Gyeongheo** (鏡虛禪師; født som Song Tonguk 1849 i Jeonju, død 25. april 1912) var en koreansk zenbuddhistisk mester. Han regnes som en sentral person i utviklingen av den koreanske zenbuddhismen inn i moderne tid, og la større vekt enn vanlig på lekmannens tro og tanker.

Hans biografi, skrevet av eleven Pang Hanam (1876–1951) i 1932 er utgitt på norsk i antologien *[[Zen (bok)|Zen]]*, 2007. Teksten viser hvordan zenbuddhismen utvikler seg ved å nedtone mirakler, og i stedet legge vekt på talenter, forbilledlig oppførsel og opplysning.

## Referanser
Leonid Abalkin

**Leonid Abalkin** (født 5. mai 1930 i Moskva, død 2. mai 2011) var en russisk økonom. 

Abalkin ble utnevnt til direktør ved Instituttet for økonomi ved Sovjetunionens akademi for vitenskap i 1986. Abalkin var medlem av det øverste sovjet i Sovjetunionen med spesielt ansvar for økonomiske anliggender. Abalkin arbeidet senere som rådgiver for president Mikhail Gorbatsjov og senere for Boris Jeltsin da han var president. Under styret til president Mikhail Gorbatsjov var Abalkin en av de store forkjemperne for en rask økonomisk reform.

## Referanser


## Kilder
* Munzinger Archiv: Leonid Abalkin (tysk) Besøkt 6. april 2015
* President of Russia: Condolences following the death of Leonid Abalkin (publisert 2. mai 2011 Besøkt 6. april 2015
Kusan

**Kusan Sunim** (født 1910 i Namwon, død 1983) var en koreansk zenbuddhistisk abbed og lærer som hadde flere europeiske og amerikanske disipler, som ofte besøkte Vesten, og som bidro til at «chinultradisjonens lære ble tilpasset og oppsummert for et vestlig publikum.»

Hans «Dharma-samtaler i Danmark» er utgitt på norsk i antologien *[[Zen (bok)|Zen]]*, 2007. Teksten viser hvordan han «vektla zentradisjonens individualistiske side», og også undeviste i kōan-meditasjon. Han har også skrevet boken *Nine mountains* som er gjenutgitt med tillegg av hans elever med tittelen *The Way of Korean Zen*.

## Referanser
Iriney Santos da Silva

**Iriney Santos Da Silva** (født 23. april 1981 i Humaitá i Amazonas), kjent mononymt som **Iriney**, er en brasiliansk fotballspiller som for tiden spiller for den spanske klubben Real Betis.

Han kom til klubben i 2009, fra UD Almería.

Tidligere har midtbanespilleren spilt for Nacional Manaus, Sao Caetano, Rayo Vallecano og Celta Vigo.

## Referanser


## Eksterne lenker
*
Casto Espinosa

**Casto Espinosa Barriga** (18. juni 1982 i Badajoz, Extremadura) er en spansk fotballspiller som for tiden spiller for spanske fotballklubben Las Palmas som keeper.

Casto kom til klubben i 2006, da han forlot Albacete
## Eksterne lenker
*
Claggan Park

**Claggan Park** er et fotballstadion i byen Fort William, Lochaber, Skottland. Det er hjemmebanen til Fort William FC, som for tiden spiller i Highland Football League. Fotballklubben ble grunnlagt i 1984 og sluttet seg til Highland League i 1985-1986-sesongen. Oppslutningen om fotball har vært heller laber i Fort William, siden shinty er den populære sporten. Det har også blitt spilt shinty på Claggan Park.

Tilskuerrekorden på Claggan Park er 1 500, og ble satt 4. april 1986. Kapasiteten på stadion er 4 000 tilskuere, der de aller fleste må stå.

## Kjørebeskrivelse til stadion

Fra sør på A82 kjører en rett mot byen Fort William. Etter to rundkjøringer fortsetter man forbi jernbanestasjonen til venstre, og etter omtrent 800 meter krysser man elven River Nevis. Deretter tar man første vei til høyre inn på Claggan Road og stadion er ca. 800 meter videre nedover den veien.

## Eksterne lenker
* / Omtale av Claggan Park fra BBC 2007
Wang Wei (dikter 699–759)

**Wang Wei** (tradisjonell kinesisk: 王維, forenklet kinesisk: 王维, pinyin: *Wáng Wéi*, *Mó​jié​* eller **Wang Youcheng**, født 699 i Jinzhong, død 759) var en kinesisk embetsmann, poet og maler og musiker som levde og virket under Tang-dynastiet, og en av de mest navngjetne i sin tid.

Hans diktning er representert i den viktige 1700-talls-antologien *[[Tre hundre Tang-dikt]]*.

## Referanser
Cynthia Jean Gillig-Stone

**Cynthia Jean Gillig-Stone** (født 29. mai 1954 i Michigan, USA, død 21. mai 2011) er det virkelige navnet til **Echo Valley** som var modell, skuespiller, eksotisk danser og eskorte-dame. 

Valley ble kåret til Miss Exotic Big Bust i 2000 og hun vant også flere andre prestisjetunge skjønnhetskonkurranser. Gillig-Stone gjorde flere gjesteopptredener på TV-programmer som f.eks. The Jerry Springer Show, The Maury Show, The Howard Stern Show, MANswers og The Jenny Jones Show. I 2008 hadde Gillig-Stone en mindre rolle i komedien Harold & Kumar Escape from Guantanamo Bay. Gillig-Stone hadde etter sigende de tredje største brystene innenfor pornobransjen. Hun skal ha brukt BH-størrelsen 65NN. 

Gillig-Stone var gift med James C. Stone, den tidligere presidenten for Alpha Health Services i Post Falls, Idaho. Stone ble i 2007 dømt til tre år i fengsel og dømt til å betale 170 000 dollar i oppreisning for å ha stjålet pengene fra pensjonsordningen til deres ansatte. I mai 2011 havnet Gillig-Stone i en bilulykke i San Antonio. Hun hadde ikke på seg bilbeltet, og dermed ble hun kastet ut av bilen sin som følge av den store kollisjonen. Gillig-Stone skal ha latt være å bruke setebeltet under kjøreturen på grunn av hennes store bryster.

## Referanser


## Eksterne lenker
*
Remyra Idrettslag

**Remyra IL** (stiftet i 1979) er et idrettslag fra Remyra i Stjørdal i Trøndelag, som driver med fotball og håndball. Remyra IL har god bredde i ​barne- og ungdomsklassen. 

## Fotball
A-laget i fotball skulle opprinnelig spilt 2011-sesongen i 4. divisjon, men valgte å trekke laget sitt. Laget spiller derfor i 5. divisjon, men måtte starte med 6 minuspoeng grunnet degraderingen.

Etter å ha manglet A-lag en stund, ble nytt A-lag startet i desember 2015.

Lagets trener i 2016-sesongen er Bjørn Egil Halsan, som tidligere har rykket opp fra 6. div med Lånke IL.

2019 startet Remyra opp nytt seniorlag i fotball med Torstein Nordby som ny hovedtrener. 

Remyra har spilt 2 sesonger i 6 div.

## Referanser


## Eksterne lenker
*
Sannidal Idrettslag

**Sannidal Idrettslag** (stiftet 28. januar 1915 som *Sannidal Skiklubb*) er et idrettslag fra Sannidal i Kragerø, Telemark.

## Fotball
I 1973 tok Sannidal IL inn en annen lokal klubb, Sportsklubben Spring som hadde brutt ut fra Kragerø IF og dannet egen fotballgruppe. Fotballgruppa feirer således 40-årsjubileum i 2013.

Klubben har sitt hovedsete på Kolbånn i Sannidal, hvor det nylig er opparbeidet en moderne kunstgressbane i tillegg til hovedbanen som er gress. Det er også lysløype i området og klubbens klubbhus ligger også i tilknytning til anlegget på Kolbånn.

A-laget i fotball spiller i 2012 i 5. divisjon.

### Tabell

## Ski
Klubben arrangerte sitt første renn i Rindebakken 14. februar 1915. Men arbeidet med Vastølbakken var igang, og det første skirennet der ble holdt 11. januar 1916.

## Kjente utøvere
*Preben Fjære Brynemo, kombinert

## Referanser


## Eksterne lenker
*
Eidanger stasjon

**Eidanger stasjon** er en jernbanestasjon uten persontrafikk i Porsgrunn. Den tilhørte historisk Vestfoldbanen (inntil 2018) og er endestasjon for Bratsbergbanen og for Brevikbanen. 

Den ble åpnet 23. november 1882 som stasjon på Grevskapsbanen, denne var smalsporet. I 1895 ble den smalsporete sidebanen til Brevik åpnet, og i 1917 ble den endestasjon på Bratsbergbanen. Denne var normalsporet, trafikken mellom Eidanger og Skien gikk derfor på spor med tre skinner som kunne betjene begge sporviddene. Etter at Brevikbanen ble ombygd til normalspor i 1921 ble treskinnedriften nedlagt, denne gikk til Skien gamle stasjon, mens den nye stasjonen lå langs den normalsporete Bratsbergbanen. Eidanger ble derfor omstigningsstasjon frem til 1941, da strekningen mellom Eidanger og Larvik hadde blitt ombygd til normalspor. Også gods måtte lastes om.

Vestfoldbanen ble lagt i en annen trase i august 2018, hvor strekningen Farriseidet – Porsgrunn «bypasser» hele strekningen rundt Eidanger stasjon, mens den gamle Vestfoldbanen øst for stasjonen fjernes. I forbindelse med dette blir sporområdet på Eidanger stasjon ombygget.

## Galleri

File:Eidanger-1.jpg|Stasjonsbygningen på Eidanger
File:Eidanger-2.jpg|Eidanger stasjon, banesiden mars 2024
File:Verksted.jpg|Tidligere verksted på Eidanger stasjon
File:Plattform på tidligere Eidanger stasjon.jpg|Plattform på tidligere Eidanger stasjon
File:Privet-1.jpg|Privet på Eidanger stasjon


## Litteratur
* 
* 

## Referanser


## Eksterne lenker

*
Rick Leonardi

**Rick Leonardi** (født 1957) er en amerikansk tegneserietegner. Han er mest kjent for sitt arbeid for Marvel Comics' superheltserier. 

Han er kanskje aller best kjent for sitt arbeid på *Cloak and Dagger* (med Bill Mantlo) og *Spider-Man 2099* (med Peter David). Han har samarbeidet med forfatteren Chris Claremont på *[[X-Men]]* og *[[New Mutants]]* og med Ann Nocenti på *[[Daredevil]]* og *Colossus: God's Country*.

Leonardi har også tegnet *[[Batman]]*, *[[Superman]]* og *[[Nightwing]]* for DC Comics.

## Referanser


## Eksterne lenker
* 
*
King’s Medal for Service in the Cause of Freedom

**King's Medal for Service in the Cause of Freedom** er en britisk medalje innstiftet ved kongelig beslutning 23. august 1945 til belønning av personer som hadde bidratt til den allierte innsats under andre verdenskrig. Den er forbundet med King's Medal for Courage in the Cause of Freedom, som ble tildelt personer  som med fare for eget liv hadde bidratt til å hjelpe britisk militærpersonell til å unnslippe fienden og flykte fra okkupert område eller for annen farefull innsats for den britiske eller allierte sak under krigen. King's Medal for Service in the Cause of Freedom ble tildelt for mindre farefull innsats, inkludert humanitær innsats og innsats for å tilføre økonomisk midler til krigsinnsatsen.

## Utforming
Medaljen er i sølv og er 36 mm i diameter. Adversen bærer kong Georg VIs venstrevendte, kronede portrett. Portrettet er omgitt av omskriften «GEORGIVS VI D: G: BR: OMN: REX ET INDIAE IMP:» Reversen har et motiv bestående av en middelaldersoldat med brukket lanse og med en hjelm liggende under seg. En kvinne med en krukke vender seg mot krigeren. 

Medaljen er opphengt i et hvitt medaljebånd med en smal rød midtstripe flankert av to smale blå striper. For kvinner er medaljen opphengt i en sløyfe. 

## Tildeling
Medaljen ble tildelt i et antall av 2539. 

## Norske innehavere
King's Medal for Service in the Cause of Freedom ble også tildelt nordmenn. Blant disse er Bernt Lund, Erling Mossige og Bjørn Kverndal, Einar Nysom Hylland, samt Ingvald Haugen.

## Referanser
Varhaug Idrettslag

**Varhaug Idrettslag** (stiftet i 1. august 1932) er et idrettslag fra Varhaug i  Hå, Rogaland.

## Fotball
A-laget i fotball har de siste sesongene spilt i 4. divisjon, med unntak av et kort opphold i 5. divisjon i 2013-sesongen.

### Tabell

## Kjente utøvere
*Bjørn Ingvar Kydland, fotball
*Lars Gaute Bø, fotball
*Jan Bø, fotball

## Eksterne lenker
*
Selbu Ballklubb

**Selbu Ballklubb** (stiftet i 1952) er et idrettslag fra Selbu i Trøndelag.

## Fotball
A-laget i fotball spiller i 2014 i 5.Divisjon i Trøndelag.

### Tabellen 2011

## Eksterne lenker
*
Doug Moench

**Douglas «Doug» Moench** (født 23. februar 1948) er en amerikansk tegneserieforfatter. Han er mest kjent for sitt arbeid for Marvel og DC Comics' superheltserier. 

Moench begynte karrieren som forfatter av skrekkserier for Warren Publications' hefter *Creepy* og *Vampirella* tidlig på 1970-tallet. Senere begynte han å skrive for DC Comics' skrekkserier, før han gikk over til Marvel, der han blant annet skrev en rekke historier for *Shang Shi: Master of Kung Fu*. For Marvel skrev han også serien *Werewolf By Night*, der han introduserte superhelten Moon Knight, som senere fikk sitt eget hefte, hovedsakelig illustrert av Bill Sienkiewicz og skrevet av Moench selv. 

På 1980- og 90-tallet var Moench en av de viktigste forfatterne av *[[Batman]]*.

## Referanser


## Eksterne lenker
*
Loktapapir

**Loktapapir**, også kjent som **Nepal-papir**, **rispapir** eller **Himalaya-papir**, er papir laget av loktabusken som vokser i Himalaya-fjellene.

Papiret er kjent for sin tekstur, styrke og lette vekt. Lokta-papir brukes som et alternativ til annet papir, gjerne spesielt siden papiret ikke inneholder tre. Papiret er laget av den innerste barken til loktaplanten &ndash; en plante som kun vokser i store høyder og som har den egenskapen at den vokser opp igjen fra sine egne røtter etter høsting. Så lenge deler av røttene blir igjen vil planten vokse til på nytt, slik som løvetann. Foruten å brukes til papir brukes også loktaplanten til å lage tråd. Loktapapir er et fullstendig nedbrytbart papir. Ofte produseres loktapapir økologisk og helt uten bruk av syrer og kjemikalier under farging. Dette gjør at papiret passer til bruk i bildealbumer og som scrapbook-papir.
Ellen Barkin

**Ellen Barkin** (født 16. april 1954 i New York) er en amerikansk skuespiller.

Barkin studerte ved Hunter College der hun tok hovedfag i historie og drama. Hun studerte senere skuespill ved New Yorks Actor's Studio.

Barkin ble en kjent skuespiller i 1980-årene, første gang i filmen ''Diner'' fra 1982, hvor hun fikk gode anmeldelser både fra kritikerne og fra publikum. Hun har senere gjort seg bemerket i filmer som blant annet  thrilleren ''The Big Easy'' (1987), der hun spilte mot Dennis Quaid og thrilleren ''Sea of ​​Love'' (1989), mot Al Pacino. I 2007 hadde hun en sentral rolle i ''Ocean's Thirteen''.

Hun fikk en Emmy-pris for sin innsats i tv-filmen *[[Before Women Had Wings]]* (1997).

Barkin er mor til to barn, Jack Daniel (født 1989) og Romy Marion (født 1992), fra hennes første ekteskap med skuespilleren Gabriel Byrne. De to ble separert i 1993 og tok ut skilsmisse i 1999. Barkin giftet seg i 2000 med forretningsmannen Ronald Perelman.

## Referanser


## Eksterne lenker
* 
*
Kong Håkon VII Hav

**Kong Håkon VII Hav** er havet utenfor Dronning Maud Land. Det er et randhav til Sørishavet. Havet er oppkalt etter kong Haakon VII av Norge.

## Eksterne lenker
*
Gary Stevens

**Gary Michael Stevens** (født 27. mars 1963 i Barrow-in-Furness) er en engelsk tidligere fotballspiller med en fortid hos de britiske klubbene Everton, Glasgow Rangers og Tranmere Rovers. Stevens fikk også 46 kamper for  og deltok blant annet i VM i fotball 1986, EM i fotball 1988 og VM i fotball 1990.

## Spillerkarriere
Stevens var kjent som en hardtaklende høyreback. Han begynte sin karriere for Evertons ungdomslag og fikk sin førstelagsdebut som 18-åring i oktober 1981. Hans første tittel kom i 1984 da Everton beseiret Watford med 2–0 i FA-cupfinalen. Stevens var i denne kampen sterkt delaktig i forspillet til Graeme Sharps første mål i kampen. Året etter var han en viktig del i Everton-laget som vant både ligaen og Cupvinnercupen. Sesongen ble avsluttet med at Stevens i juni 1985 ble tatt ut på det .

I 1985/1986-sesongen gikk Stevens kun glipp av én seriekamp, men Everton kom på andreplass etter lokalrivalen Liverpool både i serien og i FA-cupen. Under Verdensmesterskapet i Mexico sommeren 1986 var Stevens førstevalget som Englands høyreback. I troppen var for øvrig også Tottenham Hotspur-spiller og navnebror Gary Stevens, noe som førte til en viss navneforvirring.

I 1987 var Stevens med på å vinne ytterligere én ligatittel med Everton, og året etter gjorde han kampens eneste mål i Ligacupfinalen mot Liverpool. I EM-sluttspillet i 1988 gikk det for øvrig dårligere med Stevens. England tapte alle sine tre innledende gruppekamper, og i kampen mot mot  mistet Stevens ballen til Ruud Gullit, som igjen kunne spille frem til storscorer Marco van Bastens første av sine tre mål i kampen. Etter turneringen ble Stevens solgt til den skotske storklubben Glasgow Rangers for 1,25 millioner pund. Med Rangers vant han serien seks ganger, den skotske cupen to ganger og den skotske ligacupen tre ganger.

Under Verdensmesterskapet i Italia i 1990 spilte Stevens i Englands åpningskamp mot , en kamp som til slutt endte uavgjort 1–1. Han ble deretter tilsidesatt til fordel for Paul Parker og var ikke tilbake i laget før bronsekampen mot , hvor England tapte kampen med 2–1. Denne kampen ble også begynnelsen på slutten for hans landslagskarriere. Han spilte deretter bare sporadisk for England i de kommende to årene, men ble igjen høyaktuell som følge av at Lee Dixon ble skadet rett før EM-sluttspillet i 1992. Uheldigvis for Stevens ble også han skadet, og England gikk derfor inn i turneringen uten en rendyrket høyreback. Landslagskarrieren tok slutt i 1992, og totalt kom Stevens opp i 46 landskamper for England.

Stevens spilte for Rangers frem til 1994, da han ble solgt videre til Tranmere Rovers for 350&nbsp;000 pund. Stevens avsluttet karrieren i 1998 og ble senere en del av trenerstaben hos Chester City.

## Eksterne lenker
*
John Barrymore

**John Barrymore** (født 15. februar 1882 i Philadelphia i Pennsylvania, død 29. mai 1942) var en amerikansk skuespiller.

I ettertid erJohn Barrymore mest kjent for sine roller i filmer som *[[Dr. Jekyll & Mr. Hyde (1920)|Dr. Jekyll & Mr. Hyde]]* (1920), *[[Grand Hotel (film)|Grand Hotel]]* (1932), *[[Middag kl. 8 (film)|Middag kl. 8]]* (1933), *[[Den store komedie]]* (1934), og *Don Juan* (1926). Barrymore leverte noen av de mest kritikerroste opptredener i amerikansk teater- og filmhistorie. Barrymores skuespillerkarriere strakk seg over 25 år. Han hadde ledende rolle i mer enn 60 filmer i løpet av karrieren. For sine mange bidrag til filmindustrien er John Barrymore blitt tildelt en stjerne på Hollywood Walk of Fame.

John Barrymore var eldste bror av skuespillerne Ethel og Lionel Barrymore. Han er farfar til Drew Barrymore som også er skuespiller.

## Filmografi (utvalg)
* 1914 – *[[An American Citizen]]*
* 1915 – *[[The Incorrigible Dukane]]*
* 1918 – *[[On the Quiet]]*
* 1919 – *[[The Test of Honor]]*
* 1924 – *[[Den siste kavaler]]*
* 1928 – *[[Den røde storm]]*
* 1932 – *[[Grand Hotel (film)|Grand Hotel]]*
* 1933 – *[[Foruten kjærlighet]]*
* 1933 – *[[Middag kl. 8]]*
* 1934 – *[[Den store komedie]]*
* 1936 – *[[Romeo og Julie (1936)|Romeo og Julie]]*
* 1939 – *[[Midnattsdansen]]*

## Referanser


## Eksterne lenker
*
Matematisk institutt (UiB)

**Matematisk institutt** er ett av åtte institutter ved Det matematisk-naturvitenskapelige fakultet, UiB. Instituttet er delt i tre fagseksjoner, som igjen er delt i tilsammen 15 forskningsgrupper. Instituttet har i overkant av 30 fast tilsatte, samt stipendiater og ansatte i administrasjonen, som tar seg av den daglige driften. Instituttrådet er det øverste rådgivende organ for instituttleder, i saker som vedrører hovedlinjene for instituttets virksomhet.

## Fagseksjoner
* Anvendt og beregningsorientert matematikk (ABM)
** Anvendt analyse
** Bilder og signaler
** Bølger og hav
** Geometrisk integrasjon
** Ikke-lineære bølger
** Kvantefysiske beregninger
** Mekanikk, dynamiske systemer og modellering
** Reservoargruppen
* Ren matematikk
** Algebra/algebraisk geometri
** Matematisk analyse
** Topologi
* Statistikk
** Tidsrekker
** Forsikring og finans
** Beregningsorientert statistikk
** Marine anvendelser
* Lærerutdanning i matematikk

## Tilbud for studenter

Matematisk institutt tilbyr Bachelorprogram i matematiske fag, og forskjellige masterprogram. I tillegg tilbyr instituttet Integrert adjunktutdanning i matematikk og naturfag og Integrert lektorutdanning med master i naturvitskap eller matematikk. Bachelorprogrammet har en felles kjerne innenfor fagene matematikk, anvendt- og beregningsorientert matematikk (ABM) og statistikk. Dette programmet inneholder 90 studiepoeng med faglig spesialisering, samt 90 frie studiepoeng. 

## Matematisk fagutvalg
Matematisk Fagutvalg er studentenes forum på instituttet. De arrangerer populærvitenskapelige foredrag om matematikk, filmframvising, idrettslag og fester.

## Eksterne lenker
* Instituttets hjemmesider ved Universitetet i Bergen
* Anvendt og begregningsorientert matematikk (ABM) ved Matematisk institutt
* Lærerutdanningen ved Matematisk institutt
* Statistikk ved Matematisk institutt
* Ren matematikk ved Matematisk institutt
* Matematisk Fagutvalg
Robert Beltran

**Robert Beltran** (født 19. november 1953 i Bakersfield, California) er en amerikansk skuespiller som er mest kjent for sin rolle som kommandør Chakotay på Star Trek: Voyager fra 1995 til 2001. 

Beltran ble uteksaminert fra California State University i Fresno med en grad i teater og deretter flyttet han til Los Angeles for å starte karriere som skuespiller. Beltran har jevnlig dukket opp både på teater og film siden 1970-tallet. Beltran hadde sin første større filmrolle i Zoot Suit i 1981, men hans virkelig store gjennombrudd kom i 1982 da han spilte karakteren Raoul i kultklassikeren Eating Raoul. Beltran hadde også en birolle som Chuck Norris sin partner i filmen Lone Wolf McQuade fra 1983. Denne filmen la også det senere grunnlaget for TV-serien Walker.

Beltran vant Nosotros Golden Eagle Award for beste skuespiller i en TV-serie i 1997. Siden 2003 har Beltran samarbeidet med forskjellige amatør-skuespillere i LaRouche Youth Movement i å utføre skuespill og scener av skuespill som ble skrevet av Friedrich Schiller og William Shakespeare. I 2001 ble det rapportert i avisen USA Today at Ball hadde gitt 50&nbsp;000 amerikanske dollar til forskjellige veldedighetsorganisasjoner. I tillegg til hans karriere som skuespiller arbeider Beltran også med å komponere musikk.

## Referanser

## Eksterne lenker
* 
*
Laurie Bartram

**Laurie Bartram** (født 16. mai 1958 i Missouri, død 25. mai 2007 i Virginia) var en amerikansk skuespiller og ballettdanser. 

Bartram sin karriere som skuespiller og ballettdanser startet på begynnelsen av 1970-tallet. Bartram er kanskje best kjent for sin rolle som rådgiveren Brenda i den opprinnelige skrekkfilmen ''Fredag den 13de''. 

Bartram var gift med Gregory McCauley som hun hadde fem barn sammen med. Bartram døde av kreft i bukspyttkjertelen i 2007, 49 år gammel.

## Referanser


## Eksterne lenker
*
Juha Pentikäinen

**Juha Yrjänä Pentikäinen** (født 26. februar 1940 i Rantsila) er en finsk folklorist og religionshistoriker.

Han ble fil.dr. i 1968, og har siden 1970 vært professor i religionshistorie ved Helsingfors universitet. Pentikäinen ble ordinært i 1977. Han har også vært gjesteprofessor ved flere utenlandske universitet, bl.a. i USA og i Norge.

Pentikäinen har utgitt flere religionshistoriske og folkloristiske arbeider hvor han bl.a. har behandlet synet på døden og ulike tema knyttet til sjamanismen.
 
Han er nok mest kjent for sin bok *Kalevala Mythology*, som gir en grundig gjennomgang av Elias Lönnrots epos, *[[Kalevala]]*.  Her analyserer han både Lönnrots bakgrunn og eposet, og forskjellene mellom de to versjonene Lönnrot skrev.  Han ser på eposet som et svar på den nasjonalromantiske stemningen som rådet i det finske samfunnet, og nettopp dette gjør eposet så betydningsfullt innenfor finsk kultur.http://www.jstor.org/view/00027294/ap020486/02a00790/0?frame=noframe

## Trivia
Juha Pentikäinens onkel, Vilho Pentikäinen, var en berømt kommunistisk hemmelig agent som spionerte mot finske interesser for Sovjetunionen.

## Bibliografi
* *The Nordic dead-child tradition* (1968)
* *Marina Takalon uskonto* (1971) 
* *Kalevala Mythology* (1989)
* *Uralic Mythology and Folklore* (1989)
* *Suomalaisen lähtö* (1990)
* *Northern Religions and Shamanism* (1992)
* *Shamanism and Culture* (1997)
* *Samaanit: pohjoisten kansojen elämäntaistelu* (1998) 
* *Shamanhood: Symbolism and Epic* (Budapest: 2000).
* *Pyhän merkkejä kivessä* (2003) 
* *Shamanhood – The Endangered Language of the Secret Knowing* (Oslo: 2003)

## Referanser
Georg Leber

**Georg Leber** (født 7. oktober 1920 i Obertiefenbach, Oberlahnkreis, idag Landkreis Limburg-Weilburg i den tyske delstaten Hessen, død 21. august 2012) var en tysk fagforeningsleder og politiker fra SPD. Han var fra 1966 til 1972 samferdselsminister og fra 1969 til 1972 i tillegg postminister. Fra 1972 til 1978 var Leber forsvarsminister i Tyskland. 

Georg Leber gikk handelsskole og i murerlære. Han tjenestegjorde i Luftwaffe under den andre verdenskrigen og gikk inn i SPD i 1947. I 1957 ble han valgt til Forbundsdagen hvor han var medlem inntil 1983. Leber var visepresident i Forbundsdagen fra 1980 til 1983.

## Se også
* Kurt Georg Kiesingers regjering
* Brandt I
* Brandt II
* Schmidt I
* Schmidt II

## Referanser


## Eksterne lenker
*
Lundsjön–Dammsjön

**Lundsjön–Dammsjön** er et innsjø-kompleks i Nacka kommune i Stockholms län, Sverige. Komplekset består av Lundsjön i nord og Dammsjön i sør. Innsjøene ligger i et velbesøkt turområde nor for Erstaviken, og er regnet for å være bra innsjøer for både fiske og bading. Innsjøene utgjorde tidligere drikkevannstilgangen for Saltsjöbaden. Den østlige delen av Dammsjön ligger innenfor Tattby naturreservat.

## Geografi
Innsjøekomplekset har et overflateareal på 0,17&nbsp;km², ligger 27,4 meter over havet og har en gjennomsnittsdybde på 4,9 meter. Største vanndybde er målt til 10,7 meter. Innsjøkomplekset har et volum på 770 000 m³, og strandlinjen måler 5,4&nbsp;km.

## Biologi
Vannet i innsjøene  er klart, og bunnen er brunaktig på grunn av innsjøenes innhold av humus. Det er tre flytende øyer, eller hengemyrer, på innsjøen. De har lenge ligget på samme plass, men her i den senere tiden flyttet noe på seg. Den nordligste av hengemyrene har flyttet seg sørover med om lag 100 meter. Innsjøenes bredder består for det meste av hällmarksbarskog, som er ømfintlig for slitasje fra besøkende. Barskog (gran) og løvskog (bjørk og or) brer seg også langs innsjøene. Den omkringliggende naturen er variert, med et rikt dyre- og planteliv. Det vokser rikelig med sopp her, som fluesopp, smørsopp, kremler og rørhattsopp. I selve innsjøen vokser det siv, starr, sneller, vannliljer, nypebuske, gress, bjørnemose og dunkjevle. Lommer og fiskeørn blir jevnlig observert ved innsjøene. I innsjøene er det også kreps og rikelig med krepsdyr, samt øyenstikkere.

## Friluftsliv
Fiskerettighetene i den østlige delen av innsjøen forvaltes av *Saltsjöbadens Fiskevårdsförening*. På vinteren drives det isfiske på innsjøkomplekset. Det er gode gang- og sykkelveier i området. Saltsjöbadens «lugna promenad» (rolige promenade), en merket sløyfe på drøyt 4&nbsp;km, passerer ved Lundsjöns nordbredde, hvor også Saltsjöbadens golfabe ligger.

## Eksterne lenker
* Lundsjön-Dammsjön Nacka kommun
* Lundsjön, Nacka VISS
Alfred Neumann

**Alfred «Ali» Neumann** (født 15. desember 1909 i Schöneberg, død 4. januar 2001 i Berlin) var medlem i politbyrået i sentralkomiteen i det østtyske kommunistpartiet Sozialistische Einheitspartei Deutschlands (SED) og en kort tid minister for materialhandel i Den tyske demokratiske republikk (DDR).

## Verker
* *Vertrauen in die Kraft der Arbeiterklasse: ausgewählte Reden.* Dietz-Verlag, Berlin 1975
* *Arbeit für den Sozialismus: ausgewählte Reden.* Dietz-Verlag, Berlin 1979
* *Die DDR stärken – den Frieden sichern: ausgewählte Reden.* Dietz-Verlag, Berlin 1984

## Referanser
Luvsjön

**Luvsjön** er en innsjø i utkanten av Katrineholm i Södermanland, Sverige. Inntil innsjøen ligger et tettsted med samme navn, som blant annet består av villaer bygd etter 2000.

## Referanser
Wilfried Bingangoye

**Wilfried Bingangoye** (født 1985) er en gabonsk friidrettsutøver, som konkurrerer i sprintløp. 

Han deltok på 100 meter under OL 2004 i Athen. Han satte personlig rekord med 10,76, men ble bare nummer 8 i sitt heat i første runde, og ble dermed utslått. Under OL 2008 i Beijing ble han nummer seks i sitt heat, og gikk heller ikke denne gangen videre fra første kvalifiseringsrunde.

## Referanser


## Eksterne lenker
*
Lycksjön

**Lycksjön** er en innsjø i Haninge kommune i Stockholms län, Sverige. Innsjøen grenser i øst til Tyresta nasjonalpark.

Lycksjön har et overflateareal på 0,21&nbsp;km², og ligger 23,3 meter over havet. Innsjøens gjennomsnittsdybde er 4,1 meter, og inneholder om lag  vann. Største dybde er målt til 12,4 meter, og innsjøens strandlinje er på 3,4&nbsp;km.

Lycksjön inngår i Tyresån-vassdraget, og utgjør kilden til Vendelsån, som munner ut i Drevviken. Innsjøen er relativt skånet for forsuring.

## Eksterne lenker
* Lycksjön Tyresåns vattenvårdsförbund
Bernau bei Berlin

**Bernau bei Berlin** er en by i Landkreis Barnim i den tyske delstaten Brandenburg. Bernau bei Berlin hadde  innbyggere i 2010.

## Referanser


## Eksterne lenker
* 
*
Långhalsen

**Långhalsen** er en sammensatt innsjø 19 meter over havet i kommunene Nyköping, Katrineholm og Flen sør i Södermanland i Sverige. 

I 1857 ble Långhalsen (og Yngaren) senket med ca to meter, i den hensikt å vinne ca 3000 tønner (ca 12 km²) dyrkbar mark. Da ble Långhalsen delt i tre deler. Vattenmyndigheterna definerer de tre delene som separate innsjøer. Alle har samme navn, og ligger på tilnærmet samme høyde. Den minste og vestligste delen har et areal på vel 1 kvadratkilometer. De to største er adskilt av en kort kanal der riksväg 221 og jernbanen krysser mellom Bettna og Vadsbro. Den midterste delen dekker 6 kvadratkilometer. Den sørøstre delen er svært uregelmessig med mange bukter og sund, på de fleste steder ca en kilometer bred, og ingen steder mer enn tre kilometer bred. Denne delen dekker et areal på 13 km². Det samlede arealet oppgis av Sveriges meteorologiska och hydrologiska institut som vel 32 km².

Sjøens økologiske status betegnes som *utilfredsstillende*, mye på grunn av overgjødsling og forurensning fra en rekke kilder.

Sjøens utløp er i sørøst, der Nyköpingsån renner ned til Nyköping ved Østersjøen. 

## Se også
* Liste over innsjøer i Skandinavia

## Referanser
Alleyne Francique

**Alleyne Francique** (født 7. juni 1976) var en grenadisk friidrettsutøver, som konkurrerte i 400 meter. Han representerte Grenada under Sommer-OL 2008, der han ble utslått i de innledende rundene.

## Referanser


## Eksterne lenker
*